**SLUŽBENI GLASNIK**

**GRADA HVARA**



GODINA XXIX. BROJ 7. Godišnja pretplata iznosi 1.000,00 Kn -

Hvar, 13. rujna 2022. godine plaća se na račun broj : 2500009-1815300001

Na temelju članka 35. Zakona o lokalnoj i područnoj (regionalnoj samoupravi, (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) članka 12. stavka 3. i članka 13. Zakona o ustanovama (NN 76/93, 29/97, 47/99, 35/08 i 127/19), članka 37. Zakona o kulturnim vijećima i financiranju javnih potreba u kulturi (NN 83/22) i članka 25. Statuta Grada Hvara („Službeni glasnik Grada Hvara“, broj: 3/18, 10/18, 2/21), Gradsko vijeće Grada Hvara, na 16. sjednici održanoj dana 12. 9. 2022. godine donosi

**ODLUKU**

**o imenovanju članova Upravnog vijeća Javne ustanove u kulturi „Hvar 1612”**

**I.**

Za članove Upravnog vijeća Javne ustanove u kulturi „Hvar 1612“ od strane osnivača imenuju se:

1. Prošperina Jeličić
2. Zorka Bibić
3. Dejanira Burmaz Domančić

**II.**

Mandat članova Upravnog vijeća iz točke I. ove Odluke traje četiri godine, a teče od dana konstituiranja Upravnog vijeća.

**III.**

Ova Odluka objavit će se u „Službenom glasniku Grada Hvara“, a stupa na snagu prvog dana od dana objave.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 611-01/22-01/4

URBROJ: 2181-2/01-02-22-04

Hvar, 12. 9. 2022.g.

 PREDSJEDNIK

 GRADSKOG VIJEĆA:

 Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 35. Zakona o lokalnoj i područnoj (regionalnoj ) samoupravi (“Narodne novine”, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 10. stavak l. Zakona o plaćama u lokalnoj i područnoj (regionalnoj ) samoupravi(“NN”, broj: 28/10) i članka 25. Statuta Grada Hvara (“Službeni glasnik Grada Hvara , broj: 3/18, 10/18, 2/21) na prijedlog gradonačelnika Grada Hvara, Gradsko vijeće Grada Hvara, na 16. sjednici održanoj 12. rujna 2022. godine, donosi

**Odluku**

**o koeficijentima za obračun plaće službenika i namještenika u**

**Jedinstvenom upravnom odjelu Grada Hvara**

**Članak 1.**

Ovom Odlukom određuju se koeficijenti za obračun plaće službenika i namještenika u Jedinstvenom upravnom odjelu Grada Hvara.

Plaću službenika i namještenika u Jedinstvenom upravnom odjelu Grada Hvara čini umnožak koeficijenta složenosti poslova radnog mjesta na koje je službenik ili namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

**Članak 2.**

Koeficijenti iz članka 1. ove Odluke utvrđuju se sukladno odredbama Uredbe o klasifikaciji radnih mjesta u lokalnoj i područnoj (regionalnoj) samoupravi («Narodne novine», broj: 74/10 i 125/14 ) za svako pojedino radno mjesto i iznose kako slijedi:



**Članak 3.**

Osnovica za obračun plaće utvrđuje se odlukom gradonačelnika, a odluku o masi plaća donosi Gradsko vijeće.

**Članak 4.**

U roku od 30 dana od dana stupanja na snagu ove Odluke osobe ovlaštene za donošenje rješenja o pravima i obvezama službenika i namještenika donijet će pojedinačna rješenja o plaći službenika i namještenika u Jedinstvenom upravnom odjelu Grada Hvara ako to zahtijevaju nastale promjene.

**Članak 5.**

Danom stupanja na snagu ove Odluke prestaju važiti odredbe Odluke o koeficijentima za obračun plaće službenika i namještenika u Jedinstvenom upravnom odjelu Grada Hvara («Službeni glasnik Grada Hvara», broj: 8/20).

**Članak 6.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 120-01/22-01/2

URBROJ: 2181-2/01-02-22-04

Hvar, 12. rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 35. Zakona o lokalnoj i područnoj (regionalnoj) samoupravi (“Narodne novine”, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 25. Statuta Grada Hvara (“Službeni glasnik Grada Hvara“, broj: 3/18, 10/18 i 2/21) članka 4. Odluke o korištenju i zakupu javnih površina („Službeni glasnik Grada Hvar“; broj: 10/17, 8/19 i 1/22), Gradsko vijeće Grada Hvara na 16. sjednici održanoj 12. rujna 2022. godine, donosi:

**ODLUKU**

**o izmjeni i dopuni Plana o načinu postavljanja privremenih pokretnih objekata**

**Članak 1.**

U Planu o načinu postavljanja privremenih pokretnih objekta („Službeni glasnik Grada Hvara“, broj: 10/17 i 5/22) mijenja se II OPIS POJEDNINIH LOKACIJA/ Hvar u točci 1.,tako da izmijenjena glasi:

„1.LOKACIJA: ISPRED HP-a NA RIVI

SMJEŠTAJ: uz istočni zid zelene površine ispred zgrade Hrvatske pošte i nasuprot agencije „Fontana“ na Ulici Obala Riva, s desne strane od prolaza, nasuprot agencije „Fontana“ postavljaju se štandovi po pozicijama iz grafičkog prikaza po redoslijedu: B-19 ( 2,0 m' ), L-8 ( 1,00 m') i B-18 (2,00 m') koji su međusobno udaljeni 0,70 metara. S lijeve strane od prolaza prema ugostiteljskom objektu postavljaju se štandovi po pozicijama iz grafičkog prikaza po redoslijedu: L-9 ( 1,00 m'), L-10 ( 1,00 m'), L-11 ( 1,00 m'), B-21 ( 2,00 m'), B-22 (2,00 m') i L-13 ( 1,00 m') koji su međusobno udaljeni 1,10 metara.

KAPACITET:

* prodaja razglednica, slika, bižuterija i suvenira 4
* prodaja poljoprivrednih proizvoda (pčelinji proizvodi, eterična ulja, autohtono ljekovito bilje) 5“

**Članak 2.**

Sukladno opisu smještaja i kapacitetu iz članka 1. ove Odluke izmijenit će se grafički prikaz za LOKACIJU: ISPRED HP-a NA RIVI.

**Članak 3.**

Danom stupanja na snagu ove Odluke prestaje važiti Odluka o izmjenama i dopunama Plana o načinu postavljanja privremenih pokretnih objekata („Službeni glasnik Grada Hvara“, broj: 5/22).

Zakupnici javnih površina koji imaju sklopljen ugovor sa Gradom Hvarom za lokaciju: Ispred HP-a na Rivi dužni su postaviti štandove sukladno opisu smještaja navedenom u članku 1. ove Odluke i grafičkom prikazu, bez posebnog ugovaranja u roku 30 dana od dana stupanja na snagu ove Odluke.

Upražnjeni dio javne površine dati će se u zakup za otvorenu ugostiteljsku terasu kao dodatak postojeće ugostiteljske terase.

**Članak 4.**

Ova Odluka stupa na snagu osmog dana od dana objave u „Službenom glasniku Grada Hvara“.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 024-03/22-01/15

URBROJ: 2181-02/01-02-22-05

Hvar, 12. rujna 2022.

 PREDSJEDNIK

 GRADSKOG VIJEĆA:

 Jurica Miličić, mag. iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 82. Pravilnika o proračunskom računovodstvu i računskom planu («Narodne novine» br. 124/14, 115/15, 87/16, 3/18, 126/19 i 108/20) i članka 25. Statuta Grada Hvara («Službeni glasnik Grada Hvara» br. 3/18, 10/18 i 2/21) Gradsko vijeće Grada Hvara na 16. sjednici održanoj dana 12. rujna 2022. godine, d o n o s i

**ODLUKU**

**o raspodjeli rezultata, te pokriću manjkova iz ostvarenih viškova**

**Članak 1.**

U Bilanci stanja na dan 31.12.2021.godine stanja na osnovnim računima podskupine 922 utvrđena su kako slijedi:

* viškovi prihoda poslovanja u iznosu od 17.109.596,61 kuna ( na računu 92211),
* manjak prihoda od nefinancijske imovine u iznosu od 8.896.240,88 kuna ( na računu 922221 bez viška prihoda od nefinancijske imovine od prodaje Vile Leonidas koji iznosi 2.596.692,92 kune ( na računu 922222 ) odnosno ukupno 3.339.282,53 kuna i
* višak prihoda od financijske imovine u iznosu od 6.209.073,95 kune ( na računu 92213).

**Članak 2.**

Pokrit će se manjak prihoda od nefinancijske imovine u iznosu od = 7.974.858,32 kuna iz viškova prihoda poslovanja i povećat će se višak od financijske imovine u iznosu od 523.493,69 kuna iz viškova prihoda poslovanja.

Nakon izvršenog iskazana su sljedeće stanja:

* manjak prihoda od nefinancijske imovine izvor sredstava pomoći u iznosu od 921.382,56 kuna ( odnosi se na investicije koje su financirane u 2020. i 2021.godini, a pomoć će se primiti u 2022.godini)
* višak prihoda od nefinancijske imovine od prodaje Vile Leonidas u iznosu od 2.596.692,92 kuna izvor donacija,
* višak prihoda od poslovanja u iznosu od 8.611.244,60 kuna iskazan po izvorima:
1. višak općih prihoda u iznosu od 5.873.928,01 kune iz prijašnjih godina,
2. višak vlastitih prihoda u iznosu od 2.252.860,37 kuna iz prijašnjih godina,
3. višak prihoda od pomoći u iznosu od 347.764,50 kuna,
4. višak namjenskih prihoda od donacija HEP-a u iznosu od 863,15 kuna.
5. Višak namjenskih prihoda od donacije Erste&Steiermarkische bank u iznosu od 100.000,00 kuna
6. višak prihoda od naknade s osnova osiguranja u iznosu 35.828,57 kuna
* višak prihoda od financijske imovine u iznosu od 6.732.567,64 kuna.

**Članak 3.**

Preostali viškovi prihoda navedeni u članku 2. ove Odluke koristiti će se u skladu sa namjenama utvrđenim izmjenama Proračuna za 2022.godinu.

**Članak 4.**

Ova Odluka stupa na snagu osmog dana od dana objave u „Službenom glasniku Grada Hvara“.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 400-01/22-01/18

URBROJ: 2181-2/01-02-22-02

Hvar, 12. rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 17., 18., 19. i 20. Odluke o javnim priznanjima Grada Hvara („Službeni glasnik Grada Hvara“, broj: 8/17) i članka 25. Statuta Grada Hvara („Službeni glasnik Grada Hvara“, broj: 3/18, 10/18, 2/21), Gradsko vijeće Grada Hvara na 16. sjednici održanoj dana 12. rujna 2022. godine, donosi

**ODLUKU**

**o dodjeljivanju javnog priznanja Grada Hvara**

**Članak 1.**

Prof. Dr. sc. Jakši Miličiću, OIB: 28942803660, Hanibala Lucića 1, 21450 Hvar, dodjeliti će se javno priznanje Grada Hvara, Zlatna plaketa Grada Hvara. .

**Članak 2.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 061-01/22-01/3

URBROJ: 2181-2/01-02-22-03

Hvar, 12 . rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag. iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 17., 18., 19. i 20. Odluke o javnim priznanjima Grada Hvara („Službeni glasnik Grada Hvara“, broj: 8/17) i članka 25. Statuta Grada Hvara („Službeni glasnik Grada Hvara“, broj: 3/18, 10/18, 2/21), Gradsko vijeće Grada Hvara na 16. sjednici održanoj dana 12. rujna 2022. godine, donosi

**ODLUKU**

**o dodjeli javnog priznanja Grada Hvara**

**Članak 1.**

Dolores Kolumbić, OIB: 00370810440, Ulica Ivana Vučetića 17, 21450 Hvar, i Augustin Kolumbić, OIB: 39567843707, Ulica Ivana Vučetića 17, 21450 Hvar, dodjeljuje se javno priznanje Grada Hvara, nagrada za životno djelo.

**Članak 2.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 061-01/22-01/1

URBROJ: 2181-2/01-02-22-03

Hvar, 12 . rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag. iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 17., 18., 19. i 20. Odluke o javnim priznanjima Grada Hvara („Službeni glasnik Grada Hvara“, broj: 8/17) i članka 25. Statuta Grada Hvara („Službeni glasnik Grada Hvara“, broj: 3/18, 10/18, 2/21), Gradsko vijeće Grada Hvara na 16. sjednici održanoj dana 12 . rujna 2022. godine, donosi

**ODLUKU**

**o dodjeli javnog priznanja Grada Hvara**

**Članak 1.**

Vinki Sedlar, OIB: 69226487685, Luke Tudora 23, 21450 Hvar, Milanu Slijepčeviću, OIB: 88118399846, Ive Roića 17, 21450 Hvar, i Vicku Zaninoviću, OIB: 87065583102, Domovinskog rata 5, 21450 Hvar, dodjeljuje se javno priznanje Grada Hvara, Osobna nagrada Grada Hvara.

**Članak 2.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 061-01/22-01/07

URBROJ: 2181-2/01-02-22-03

Hvar, 12. rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag. iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 17., 18., 19. i 20. Odluke o javnim priznanjima Grada Hvara („Službeni glasnik Grada Hvara“, broj: 8/17) i članka 25. Statuta Grada Hvara („Službeni glasnik Grada Hvara“, broj: 3/18, 10/18, 2/21), Gradsko vijeće Grada Hvara na 16. sjednici održanoj dana 12. rujna 2022. godine, donosi

**ODLUKU**

**o dodjeljivanju javnog priznanja Grada Hvara**

**Članak 1.**

Dr. Matku Miličiću, OIB: 28942803660, Hanibala Lucića 1, 21450 Hvar, dodjeliti će se javno priznanje Grada Hvara, Zlatna plaketa Grada Hvara.

**Članak 2.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 061-01/22-01/8

URBROJ: 2181-2/01-02-22-03

Hvar, 12 . rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag. iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka čl. 35. Zakona o lokalnoj i regionalnoj samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19 i 144/20) i čl. 25. Statuta Grada Hvara („Službeni glasnik Grada Hvara“, broj: 3/18 i 10/18 i 2/21), Gradsko vijeće Grada Hvara na 16. sjednici održanoj 12. rujna 2022. godine, donosi

**ODLUKU**

**o namjeni i načinu korištenja dijela nekretnine označene kao čest. zgr. 587/1, 587/2, 587/3 i čest.zem. 386/1 sve k.o. Hvar**

**Članak 1.**

Ovom Odlukom Grad Hvar određuje da će se dio nekretnine označene kao č.zgr 587/1, 587/2, 587/3 i čest.zem. 386/1 sve K.O. HVAR, ukupne površine 136,40 m2 koja ima zaseban ulaz sa sjeverne strane zgrade ( u naravi spremište, smještajni prostor sa sanitarnim čvorom) na adresi Trgu Marka Miličića u Hvaru, na gornjoj etaži, koristiti za potrebe obavljanja aktivnosti LAG Škoji i FLAG Škoji te drugih udruga koje djeluju na području grada Hvara.

**Članak 2.**

Budući da postojeći prostori navedeni u članku 1. ove Odluke nisu prilagođeni za korištenje, iste je potrebno urediti kako bi se priveli novoj namjeni.

Prostori navedeni u članku 1. ove Odluke uredit će na slijedeći način: prostor koji je u naravi spremište uredit će se kao višenamjenska dvorana, a smještajni prostor uredit će dijelom za uredske prostorije sa dvoranom za sastanke, čajnom kuhinjom i sanitarnim prostorijama te spremištem, dodatnom čajnom kuhinjom i sanitarnim prostorom za potrebe korisnika višenamjenske dvorane.

Nakon donošenja ove Odluke, JUO Grada Hvara izradit će troškovnik potrebnih radova unutrašnjeg uređenja prostora sa procjenom troškova temeljem kojeg će se donijeti Odluka na Gradskom vijeću Grada Hvara o zajedničkom financiranju uređenja, načinu korištenja te drugim važnim kriterijima za korištenje predmetnog prostora sa udrugama LAG Škoji, FLAG Škoji i drugim udrugama koje djeluju na području Grada Hvara.

**Članak 3.**

Ova Odluka stupa na snagu osmog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 372-01/22-01/10

URBROJ: 2181-2/01-02-22-03

Hvar, 12. rujna 2022.

 PREDSJEDNIK

 GRADSKOG VIJEĆA:

 Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 7. Zakona o kulturnim vijećima i financiranju javnih potreba u kulturi („Narodne novine“, br. 83/2022), te čl. 25. Statuta Grada Hvara (“Službeni glasnik Grada Hvara”, broj 3/18, 10/18 i 2/21), Gradsko vijeće Grada Hvar na 16. sjednici održanoj 12. rujna 2022.godine, donosi:

**ODLUKU**

**o iznosu i načinu raspodjele financijskih sredstava namijenjenih financiranju programa i projekata udruga u kulturi u 2023. godini**

**Članak 1.**

Ovom Odlukom utvrđuje se iznos i način raspodjele financijskih sredstava namijenjenih financiranju programa i projekata udruga u kulturi u 2023. godini iz proračunskih sredstava Grada Hvara. Ukupan iznos financijskih sredstava za financiranje programa i projekta udruga u kulturi utvrđuje se u iznosu od 580.000,00 kn (slovima: petstoosamdesettisuća kuna), a isti će se planirati u proračunu Grada Hvara za 2023. godinu u:

* razdjelu 001, glava 00101, program 1019 na aktivnosti A 1019 03

**Članak 2.**

Sredstva navedena u članku 1. ove Odluke raspodijelit će se na temelju javnog poziva Grada Hvara za financiranje programa i projekata udruga u kulturi (u daljnjem tekstu: Poziv) čiji je nositelj Grad Hvar i u skladu s dokumentacijom za provedbu Poziva koju će pripremiti JUO Grada Hvara. Javni poziv objavit će se najkasnije do 1. listopada 2022. godine.

**Članak 3.**

Dokumentacija za provedbu Poziva iz članka 2. ove Odluke obuhvaća:

1. tekst javnog poziva,
2. upute za prijavitelje,
3. obrasce za prijavu projekta
	1. Obrazac opisa programa/projekta – OPISNI OBRAZAC
	2. Obrazac proračuna - PROR
	3. Obrazac izjave o nepostojanju dvostrukog financiranja – IZJ-FINAN
	4. Obrazac izjave o partnerstvu

3.5. Obrazac životopisa voditelja programa/projekta

1. obrazac za procjenu kvalitete/vrijednosti projekta
2. obrasce za provedbu projekta i izvještavanje

5.1. Obrazac ugovora o financiranju programa ili projekta

* 1. Obrazac opisnog izvještaja provedbe programa ili projekta - OPIS
	2. Obrazac financijskog izvještaja provedbe programa ili projekta – FIN-IZVJ

**Članak 4.**

Poziv i dokumentacija iz članka 3. ove Odluke objavljuje se u cijelosti na službenim mrežnim stranicama Grada Hvara (www.hvar.hr) i mrežnim stranicama Ureda za udruge Vlade Republike Hrvatske. Poziv će biti otvoren za prijavu programa i projekata 30 dana od dana javnog objavljivanja.

**Članak 5.**

JUO Grada Hvara nadležan je za provedbu postupka javnog poziva.

Gradsko vijeće Grada Hvar donijet će akt o osnivanju Stručnog povjerenstva, a gradonačelnik akt o imenovanju predsjednika i članova Stručnog povjerenstva koje će izvršit vrednovanje i ocjenjivanje prijavljenih programa i projekata te dati prijedlog gradonačelniku za donošenje odluke o dodjeli financijskih sredstava.

Naknada za rad članova Stručnog povjerenstva osigurat će se u Proračunu Grada Hvara.

**Članak 6.**

Na temelju prijedloga Stručnog povjerenstva, koje ima savjetodavni karakter, gradonačelnik donosi Odluku o dodjeli financijskih sredstava za financiranje projekata udruga u kulturi s područja Grada Hvara za 2023. godinu.

Odluka o dodjeli financijskih sredstava iz prethodnog stavka donosi se u roku od 90 dana od dana donošenja proračuna Grada Hvara za 2023.godinu i objavljuje se na službenoj mrežnoj stranici Grada Hvara (www.hvar.hr).

Odluka o dodjeli financijskih sredstava je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku. Prigovor se podnosi u roku od osam dana od dana dostave navedene odluke. Dostava se smatra obavljenom istekom osmog dana od dana javne objave na službenoj mrežnoj stranici Grada Hvara. Prigovor se podnosi gradonačelniku koji je na isti dužan odgovorit u roku od 30 dana od dana podnošenja prigovora.

Na temelju Odluke iz stavka 1. ovog članka gradonačelnik će s prijaviteljima programa i projekata sklopiti pojedinačne ugovore o financiranju.

**Članak 7.**

Ova Odluka stupa na snagu osmog dana od dana objave u „Službenom glasniku Grada Hvara“.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 230-01/22-01/33

URBROJ: 2181-2/01-02-22-02

Hvar, 12. rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag. iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Temeljem odredbe članka 113. stavka 1. Zakona o gospodarenju otpadom (Narodne novine br. 84/21) i članka 25. Statuta Grada Hvara („Službeni glasnik Grada Hvara“, broj: 3/18, 10/18, 2/21) Gradsko vijeće Grada Hvara, na 16. sjednici održanoj 12. rujna 2022. godine, donosi

**ODLUKU**

**o sprječavanju odbacivanja otpada na području Grada Hvara**

**Članak 1.**

(1) Ovom se Odlukom utvrđuju mjere za sprječavanje nepropisnog odbacivanja otpada i mjere za uklanjanje otpada odbačenog u okoliš na području Grada Hvara.

**Članak 2.**

(1) Odbacivanje otpada u okoliš je svako ostavljanje, napuštanje , odbacivanje ili odlaganje otpada izvan lokacije za gospodarenje otpadom i ne odnosi se na mjesto primopredaje otpada u sklopu javne usluge sakupljanja komunalnog otpada.

(2) Nepropisno odbačenim otpadom u okoliš smatra se otpad koji nije odložen u skladu s općim aktima Grada Hvara kojima se uređuje način pružanja javne usluge sakupljanja komunalnog otpada i kojima je propisan komunalni red.

**Članak 3.**

(1) Mjere za sprječavanje nepropisnog odbacivanja otpada na području Grada Hvara su:

* uspostava sustava za zaprimanje obavijesti o nepropisno odbačenom otpadu,
* distribucija informacija o telefonskim brojevima i internetskim adresama na koje je moguće prijaviti nepropisno odbacivanje otpada te druge podatke o načinu prijave nepropisno odloženog otpada,
* uspostava sustava evidentiranja lokacija nepropisno odbačenog otpada na području Grada Hvara,
* provođenje redovitog terenskog nadzora na području Grada Hvara radi utvrđivanja postojanja nepropisno odbačenog otpada uključujući postojanje naplavljenog morskog otpada i poduzimanje daljnjih mjera iz nadležnosti komunalnih redara,
* provođenje edukacija i informativnih aktivnosti koje se odnose na gospodarenje otpadom,
* postavljanje znakova upozorenja o zabrani odbacivanja otpada na lokacijama za koje se očevidom utvrdi da se ponavlja nepropisno odbacivanje otpada,
* postavljanje prepreka za sprječavanje prolaska i ograđivanje površina fizičkim preprekama na lokacijama za koje se očevidom utvrdi da se ponavlja nepropisno odbacivanje otpada,
* postava video nadzora nad ugroženim površinama.

(2) Provedbu mjera iz prethodnog stavka osigurava Grad Hvar, Jedinstveni upravni odjel.

**Članak 4.**

(1) Mjere za uklanjanje otpada odbačenog u okoliš na području Grada Hvara su:

* Komunalni redar naređuje uklanjanje otpada osobi koja je nepropisno uskladištila, ostavila, odbacila i/ili odložila otpad.
* Ako je osoba koja je nepropisno uskladištila, ostavila, odbacila i/ili odložila otpad nepoznata, komunalni redar rješenjem naređuje uklanjanje otpada vlasniku nekretnine na kojoj je nepropisno uskladišten, ostavljen, odbačen i/ili odložen otpad ili posjedniku nekretnine ako vlasnik nekretnine nije poznat ili osobi koja sukladno posebnim propisima upravlja određenim područjem (dobrom), ako je otpad odložen na tom području (dobru) ili osobi koju je zatekao da odbacuje otpad izvan lokacije gospodarenja otpadom ili osobi za koju se može dokazati da je otpad odbacila izvan lokacije gospodarenja otpadom.
* Rješenjem se određuje : lokacija i procijenjena količina otpada, obveznik uklanjanja otpada, te obveza uklanjanja otpada predajom ovlaštenoj osobi za gospodarenje tom vrstom otpada u roku koji ne može biti duži od šest mjeseci. Protiv rješenja može se izjaviti žalba nadležnom upravnom tijelu županije. Istekom roka određenog rješenjem, komunalni redar utvrđuje ispunjavanje obveze određene rješenjem. Ako komunalni redar utvrdi da obveza određena rješenjem nije izvršena, Grad Hvar dužan je osigurati uklanjanje tog otpada predajom ovlaštenoj osobi za gospodarenje tom vrstom otpada na trošak izvršenika.
* Komunalni redar ovlašten je utvrditi identitet fizičke osobe počinitelja odbacivanja otpada uvidom u osobni identifikacijski dokument ili na drugi odgovarajući način. Fizička osoba počinitelj odbacivanja otpada dužna je na zahtjev predočiti na uvid komunalnom redaru osobni identifikacijski dokument radi utvrđivanja identiteta počinitelja odbacivanja otpada. Ako fizička osoba počinitelj odbacivanja otpada na zahtjev komunalnog redara ne predoči na uvid osobni identifikacijski dokument radi provjere identiteta, komunalni redar je ovlašten zatražiti pružanje pomoći od djelatnika ministarstva nadležnog za unutarnje poslove radi utvrđivanja identiteta počinitelja odbacivanja otpada.
* Ako komunalni redar utvrdi postojanje opravdane sumnje da je opasni ili drugi otpad odbačen na nekretnini čiji vlasnik, odnosno posjednik, ako vlasnik nekretnine nije poznat, odnosno osoba koja, sukladno posebnom propisu, upravlja određenim područjem (dobrom), ne dopušta pristup radi utvrđivanja činjeničnog stanja u svezi odbačenog otpada, komunalni redar ovlašten je zatražiti nalog suda i asistenciju djelatnika ministarstva nadležnog za unutarnje poslove radi pristupa na nekretninu u svrhu utvrđivanja činjenica.
* Ako je otpad odbačen na javnoj površini kojom upravlja Grad Hvar, komunalno društvo kao davatelj javne usluge sakupljanja komunalnog otpada, uklonit će ga u sklopu svojih redovnih aktivnosti odmah po saznanju bez odlaganja i bez posebnih naloga i rješenja od strane komunalnih redara Grada Hvara te će o tome dostaviti podatke Gradu Hvaru. Trošak uklanjanja ovog otpada snosi Grad Hvar te će komunalno društvo za trošak odvoza i zbrinjavanja ovog otpada dostaviti račun Gradu Hvaru

**Članak 5.**

(1) Sredstva za provedbu mjera iz ove Odluke osiguravaju se iz Proračuna Grada Hvara.

**Članak 6.**

(1) Za sve što nije propisano ovom Odlukom primijenit će se odredbe Zakona o gospodarenju otpadom.

**Članak 7.**

(1) Ova Odluka stupa na snagu osmog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO–DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 363-01/22-01/82

URBROJ: 2181-2/01-02-22-04

Hvar, 12. rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag. iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka čl. 35. Zakona o lokalnoj i regionalnoj samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19 i 144/20) i čl. 25. Statuta Grada Hvara („Službeni glasnik Grada Hvara“, broj: 3/18 i 10/18 i 2/21), Gradsko vijeće Grada Hvara na 16. sjednici održanoj 12. rujna 2022. godine, donosi

**Zaključak**

**o prihvaćanju sufinanciranja projekta „Jame i špilje Hvara“**

**Članak 1.**

Grad Hvar prihvaća sufinanciranje projekta zaštite okoliša organizacija civilnog društva (Udruga) pod nazivom „Jame i špilje Hvara“ za koji su, temeljem Javnog natječaja (ZO-5/2021) Fonda za zaštitu okoliša i energetsku učinkovitost, odobrena sredstva sportskoj udruzi Planinarsko društvo Hvar kao nositelju projekta i korisniku sredstava.

Projekt „Jame i špilje Hvara“ odnosi se na organizaciju ekoloških akcija za uklanjanje i zbrinjavanje otpada iz speleoloških objekata.

**Članak 2.**

Ukupan iznos sredstava potreban za realizaciju projekta iznosi 80.454,40 kuna, od kojih Fond za zaštitu okoliša i energetsku učinkovitost odobrava 52,13% opravdanih troškova, a najviše do iznosa 41.939,86, a Grad Hvar prihvaća sufinanciranje najviše do iznosa od 32.181,76 kuna. Sva preostala sredstva osigurat će Planinarsko društvo Hvar.

Grad Hvar će sufinancirani iznos planirati u proračunima i programima javnih potreba u sportu i to u programu: Razvoj sporta i rekreacije, u Aktivnosti: Donacija sportskoj zajednici prema dinamici projekta, a sve temeljem sporazuma o partnerstvu kojeg će sklopiti Grad Hvar, Zajednica sportskih udruga Grada Hvara i Planinarsko društvo Hvar.

**Članak 3.**

Ovlašćuje se gradonačelnik Grada Hvara da temeljem ovog Zaključka sklopi sporazum o partnerstvu sa Zajednicom sportskih udruga Grada Hvara i Planinarskim društvom Hvar vezano uz sufinanciranje projekta.

**Članak 4.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 402-03/22-01/01

URBROJ: 2181-2/01-02-22-04

Hvar, 12. rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka čl. 35. Zakona o lokalnoj i regionalnoj samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19 i 144/20) i čl. 25. Statuta Grada Hvara („Službeni glasnik Grada Hvara“, broj: 3/18 i 10/18 i 2/21), Gradsko vijeće Grada Hvara na 16. sjednici održanoj 12. rujna 2022. godine, donosi

**Zaključak**

**o prihvaćanju sufinanciranja projekta „Pakleni otoci u plavom i zelenom“**

**Članak 1.**

Grad Hvar prihvaća sufinanciranje projekta zaštite okoliša organizacija civilnog društva (Udruga) pod nazivom „Pakleni otoci u plavom i zelenom“ za koji su, temeljem Javnog natječaja (ZO-5/2021) Fonda za zaštitu okoliša i energetsku učinkovitost, odobrena sredstva sportskoj udruzi Planinarsko društvo Hvar kao nositelju projekta i korisniku sredstava.

Projekt „Pakleni otoci u plavom i zelenom“ odnosi se na organizaciju ekoloških akcija za uklanjanje i zbrinjavanje otpada s morskog dna u podmorju Paklenih otoka.

**Članak 2.**

Ukupan iznos sredstava potreban za realizaciju projekta iznosi 100.990,00 kuna, od kojih Fond za zaštitu okoliša i energetsku učinkovitost odobrava 79,22% opravdanih troškova, a najviše u iznosu do 80.000,00 kuna, a Grad Hvar prihvaća sufinanciranje najviše u iznosu do 17.990,00 kuna. Sva preostala sredstva osigurat će Planinarsko društvo Hvar.

Grad Hvar će sufinancirani iznos planirati u proračunima i programima javnih potreba u sportu i to u programu: Razvoj sporta i rekreacije, u Aktivnosti: Donacija sportskoj zajednici prema dinamici projekta, a sve temeljem sporazuma o partnerstvu kojeg će sklopiti Grad Hvar, Zajednica sportskih udruga Grada Hvara i Planinarsko društvo Hvar.

**Članak 3.**

Ovlašćuje se gradonačelnik Grada Hvara da temeljem ovog Zaključka sklopi sporazum o partnerstvu sa Zajednicom sportskih udruga Grada Hvara i Planinarskim društvom Hvar vezano uz sufinanciranje projekta.

**Članak 4.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 402-03/22-01/01

URBROJ: 2181-2/01-02-22-05

Hvar, 12. rujna 2022. godine

 PREDSJEDNIK

 GRADSKOG VIJEĆA:

 Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

**S A D R Ž A J:**

**GRADSKO VIJEĆE:**

* 1. Odluka o imenovanju članova Upravnog vijeća Javne ustanove u kulturi „Hvar 1612“ 245
	2. Odluka o koeficijentima za obračun plaće službenika i namještenika u Jedinstvenom upravnom odjelu Grada Hvara 245
	3. Odluka o izmjeni i dopuni Plana o načinu postavljanja privremenih pokretnih objekata 247
	4. Odluka o raspodjeli rezultata i pokriću manjkova iz ostvarenih viškova 248
	5. Odluka o dodjeli javnog priznanja Grada Hvara – Jakša Miličić 249
	6. Odluka o dodjeli javnog priznanja Grada Hvara – Dolores i Tin Kolumbić 249
	7. Odluka o dodjeli javnog priznanja Grada Hvara – Vinka Sedlar, Milan Slijepčević i Vicko Zaninović 249
	8. Odluka o dodjeli javnog priznanja Grada Hvara dr. Matko Miličić 250
	9. Odluka o namjeni i načinu korištenja dijela nekretnine označene kao č.zgr 587/1, 587/2, 587/3 i čest.zem. 386/1 sve K.O. HVAR 250
	10. Odluka o iznosu i načinu raspodjele financijskih sredstava namijenjenih financiranju programa i projekata udruga u kulturi u 2023. godini 250
	11. Odluka o sprječavanju odbacivanja otpada na području Grada Hvara 252
	12. Zaključak o prihvaćanju sufinanciranja projekta „Jame i špilje Hvara“ 253
	13. Zaključak o prihvaćanju sufinanciranja projekta „Pakleni otoci u plavom i zelenom“ 254

„Službeni glasnik Grada Hvara“ izdaje Gradsko vijeće Grada Hvara

Odgovorni urednik: tajnica Liljana Caratan Lukšić, dipl. iur. – List izlazi po potrebi

Priprema i izrada: ŽGIRO, vl. Đurđica Sarjanović, Jelsa